**ΙΣΤΟΡΙΑ Γ΄ ΤΑΞΗΣ ΓΕΝΙΚΟΥ ΛΥΚΕΙΟΥ (ΓΕΝΙΚΗΣ ΠΑΙΔΕΙΑΣ)**

**Κεφάλαιο Δ΄ ΕΡΩΤΗΣΕΙΣ**

1ο ΘΕΜΑ

**1.α. Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:**

1. Το Εθνικοσοσιαλιστικό Κόμμα του Αδόλφου Χίτλερ μείωσε αισθητά τη δύναμή του μετά την εκδήλωση της οικονομικής κρίσης στα τέλη της δεκαετίας του 1920.

2. Τον Αύγουστο του 1928 επικράτησε εκλογικά το Κόμμα των Φιλελευθέρων.

3. Κατά την τετραετία 1928-1932 με τη διακυβέρνηση του κόμματος των Φιλελευθέρων φάνηκε να σταθεροποιείται το κοινοβουλευτικό καθεστώς.

4. Η οικονομική κρίση των ετών 1929-1932 είχε ως αφετηρία τη ραγδαία πτώση των τιμών στο χρηματιστήριο της Νέας Υόρκης.

5. Ο βασιλιάς Γεώργιος Β΄ ήταν αντίθετος στην εγκαθίδρυση της δικτατορίας του Μεταξά.

**Να επιλέξετε τη σωστή απάντηση:**

1. Ο Χίτλερ κατήργησε και μετά από δημοψήφισμα το 1934 τη δημοκρατία και αυτοαναγορεύτηκε:

α. πρόεδρος της Γερμανίας

β. «καγκελάριος» της Γερμανίας

γ. πρόεδρος του Ράιχ

δ. πρωθυπουργός της Γερμανίας

2. Στις 25 Μαρτίου 1924 ανακηρύχθηκε από τη Βουλή η αβασίλευτη δημοκρατία με πρωτοβουλία κυρίως:

α. του Ελευθέριου Βενιζέλου

β. του Αλέξανδρου Ζαΐμη

γ. του Αλέξανδρου Παπαναστασίου

δ. του Γεωργίου Παπανδρέου

**1.β. Να εξηγήσετε το περιεχόμενο των ακόλουθων ιστορικών όρων:** *καθεστώς της 4ης Αυγούστου*